АҞӘА, нанҳәа 25 - Sputnik. Аԥсны, Урыстәыла, Китаи, Пакистан, Ҟазахстан, Узбекистан, Индиа рыруаа еицлаблоит аусдҵа ҷыда "Агәыԥ иалахәны ахысра" анагӡараан "Ельбрустәи амацәаз" аҟны иреиӷьу арҟәша ҳәа ахьӡ рҽаԥсартәырц. Абри атәы аанацҳауеит Аладатәи арратә округ апресс-маҵзура.
Аицлабраан ари аштатә бџьар ахьаҭаху иакзаҵәыку ԥышәароуп.
Алахәылацәа: ахысцәа, апулимиотчикцәа, аснаиперцәа 250 метра рҟынӡа инахараны рхысрала 36 цәҟьара ирықәдыршәароуп.
Аицлабра актәи аетап иаҵанакуа аусдҵа ҷыдақәа: "Иԥсабаратәым арелеф аҿы аӡәаӡәалатә ҳәазаратә хысра", "Ашьхараҿы ахырхарҭаԥшаара", "Аицраҳәақәа рыла акыдлара", "Агәыԥ иалахәны ахысра", абарҭ зегьы реихшьаалақәа рыла абжьаратә етап аҿы иаиааиз далыркаауеит.
Акоманда-лахәылацәа рырҟәшақәа хаҭахаҭалатәи ашьхахалара мҩаԥыргахьеит.
Иара убасгьы 15 метра зыҳаракыра ыҟоу иԥсабаратәым ацаҟьа релеф иаҿысхьеит.
Аицлабраҿы аррамаҵзурауаа рхымҩаԥгашьа ахәшьарала иазыԥхьагәарҭеит ахәшьара автоматикатә система.
- Высокогорные подразделения соревновались в индивидуальном лазании на «Эльбрусском кольце» в Кабардино-Балкарии© Foto / пресс-служба ЮВО
- Высокогорные подразделения соревновались в индивидуальном лазании на «Эльбрусском кольце» в Кабардино-Балкарии© Foto / пресс-служба ЮВО
- Высокогорные подразделения соревновались в индивидуальном лазании на «Эльбрусском кольце» в Кабардино-Балкарии© Foto / пресс-служба ЮВО
- Высокогорные подразделения выполнят единственную с боевой стрельбой специальную задачу конкурса «Эльбрусского кольца»© Foto / пресс-служба ЮВО
- Высокогорные подразделения выполнят единственную с боевой стрельбой специальную задачу конкурса «Эльбрусского кольца»© Foto / пресс-служба ЮВО
Аицлабрақәа рыӡбаҩ аполковник Александр Иаковенко иажәақәа рыла, уаанӡатәи ашықәсқәа ирҿырԥшны иугозар, акомандақәа разыҟаҵара акыр иҳаракуп, ашьхахаларатә ҟәшақәа жәларбжьаратәи акласс иатәу арбагақәа инарыдҩыло арбагақәа аадырԥшуеит.
"Раԥхьаӡакәны иқәгылоит Аԥсни Пакистани ркомандақәа. Даара ибзианы рхы аадырԥшит. Зынӡа 14 етап азыԥхьагәаҭоуп, акомандақәа ирымоуп алшара ибзианы рхы аарԥшны иахәҭоу абаллқәа роуразы", - иҳәеит Иаковенко.
Аицлабра "Ельбрустәи амацәаз" иалахәхоит 90-ҩык рҟынӡа арратә альпинистцәа жә-командакны рҽеихшаны: Урыстәыла, Китаи, Пакистан, Ҟазахстан, Ермантәыла, Аԥсны, Аахыҵ Уаԥстәыла, Узбекистан, Индиа рҟынтәи.